《送项生入京》
明代·皇甫汸

为问西陵客，何时发永嘉。路随天外雁，舟泛雪中花。

帝典虞堪并，皇图汉未加。行瞻天禄阁，载笔振瑶华。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。